CELEX: 32014D0773
Language: hu
Date: 2014-10-30 00:00:00
Title: 2014/773/EU: A Bizottság végrehajtási határozata ( 2014. október 30. ) az oktatással és az egész életen át tartó tanulással kapcsolatos statisztikák előállításáról és kidolgozásáról szóló 452/2008/EK európai parlamenti és tanácsi rendelet végrehajtása tekintetében Belgium, Írország, Franciaország, Málta és Finnország számára eltérések engedélyezéséről (az értesítés a C(2014) 7865. számú dokumentummal történt)

4.11.2014   
            
            
               HU
            
            
               Az Európai Unió Hivatalos Lapja
            
            
               L 316/67
            
         A BIZOTTSÁG VÉGREHAJTÁSI HATÁROZATA
   (2014. október 30.)
   az oktatással és az egész életen át tartó tanulással kapcsolatos statisztikák előállításáról és kidolgozásáról szóló 452/2008/EK európai parlamenti és tanácsi rendelet végrehajtása tekintetében Belgium, Írország, Franciaország, Málta és Finnország számára eltérések engedélyezéséről
   
      
         (az értesítés a C(2014) 7865. számú dokumentummal történt)
      
   
   (Csak a holland, az angol, a finn, a francia, a máltai és a svéd szöveg hiteles)
   
      (2014/773/EU)
   
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az oktatással és az egész életen át tartó tanulással kapcsolatos statisztikák előállításáról és kidolgozásáról szóló, 2008. április 23-i 452/2008/EK európai parlamenti és tanácsi rendeletre (1) és különösen annak 6. cikke (3) bekezdésére,
   tekintettel a Belga Királyság, Írország, a Francia Köztársaság, a Máltai Köztársaság és a Finn Köztársaság által benyújtott kérelmekre,
   mivel:
   
               (1)
            
            
               A 452/2008/EK rendelet közös keretrendszert hoz létre az oktatás és az egész életen át tartó tanulás területére vonatkozó európai statisztikák rendszeres előállítására. A rendelet a felnőttek egész életen át tartó tanulásban való részvételére vonatkozó statisztikák előállítására vonatkozik.
            
         
               (2)
            
            
               A 452/2008/EK rendelet 6. cikkének (3) bekezdése előírja, hogy szükség esetén, objektív érvek alapján korlátozott mértékű eltérést lehet elfogadni a tagállamok számára.
            
         
               (3)
            
            
               A Belga Királyság, Írország, a Francia Köztársaság, a Máltai Köztársaság és a Finn Köztársaság eltérés iránti kérelmet nyújtott be azzal az indokkal, hogy a 452/2008/EK rendeletnek való teljes körű megfelelés érdekében nemzeti statisztikai rendszereiket jelentősen ki kell igazítani.
            
         
               (4)
            
            
               Ezért ilyen eltéréseket kell engedélyezni a fenti tagállamok számára.
            
         
               (5)
            
            
               Az ebben a határozatban előírt intézkedések összhangban vannak az Európai Statisztikai Rendszer Bizottságának a véleményével,
            
         ELFOGADTA EZT A HATÁROZATOT:
   1. cikk
   Írországban a felnőttek egész életen át tartó tanulásban való részvételére, illetve attól való távolmaradására vonatkozó második felméréshez tartozó adatgyűjtésre (a továbbiakban: második felnőttoktatási felmérés) 2017. január 1-je és december 31-e között kerül sor. A felnőttek egész életen át tartó tanulásban való részvételére vonatkozó adatgyűjtés tárgyidőszaka az interjút megelőző 12 hónap.
   Franciaországban és Finnországban a második felnőttoktatási felméréshez tartozó adatgyűjtésre 2017. január 1-je és június 30-a között kerül sor. A felnőttek egész életen át tartó tanulásban való részvételére vonatkozó adatgyűjtés tárgyidőszaka az interjút megelőző 12 hónap.
   Belgium és Málta a nemzeti adatgyűjtési időszak lejártától számított kilenc hónapon belül a második felnőttoktatási felmérésre vonatkozó tiszta mikro-adatállományokat továbbít a Bizottságnak (Eurostat).
   2. cikk
   Ennek a határozatnak a Belga Királyság, Írország, a Francia Köztársaság, a Máltai Köztársaság és a Finn Köztársaság a címzettje.
   
      Kelt Brüsszelben, 2014. október 30-án.
      
         
            a Bizottság részéről
         
         Algirdas ŠEMETA
         
            a Bizottság tagja
         
      
   
   
      (1)  HL L 145., 2008.6.4., 227. o.